**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 22 /10/2024**

 **Αριθ. Πρωτ. 21252**

**ΑΠΟΣΠΑΣΜΑ**

# Από το πρακτικό της αριθμ. 36ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **378**

**Έγκριση υποβολής πρότασης πράξης με τίτλο «Ανοικτό κέντρο Εμπορίου Δήμου Λεβαδέων - Β φάση», στο πλαίσιο της πρόσκλησης με κωδικό: 016 (Α/Α ΟΠΣ 9193) και τίτλο «Ανοικτά Κέντρα Εμπορίου - Β’ φάση» για χρηματοδότηση από το Πρόγραμμα «Ανταγωνιστικότητα» 2021-2027, το οποίο συγχρηματοδοτείται από το ΕΤΠΑ, αποδοχή των όρων πρόσκλησης και εξουσιοδότηση του Δημάρχου να υποβάλει την πρόταση και κάθε άλλο έγγραφο που προβλέπεται στο Πρόγραμμα.**

 Στη Λιβαδειά σήμερα 21η Οκτωβρίου 2024 ημέρα Δευτέρα και, ώρα 10.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20905/17-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 4 (τέσσερα) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Αγνιάδης Παναγιώτης 2.Μίχας Δημήτριος

 3. Καλλιαντάσης Χρήστος Αν και είχαν νόμιμα προσκληθεί

 4. Παπαβασιλείου Αικατερίνη

 Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το υπ΄ αριθμ. πρωτ. 20889/17-10-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

 *Έχοντας υπόψη:*

1. *Τις διατάξεις του ν.3852/2010 (Α' 87) για τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», όπως τροποποιήθηκε και ισχύει.*
2. *Τις διατάξεις του ν.4555/2018 (Λ' 133) για τη «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής -Βελτίωση της οικονομικής και αναπτυξιακής λειτουργίας των Ο.Τ.Α. (Πρόγραμμα “ΚΛΕΙΣΘΕΝΗΣ Γ’)»,*
3. *Την με αρ. Πρωτ: 4107 26/07/2023 3η τροποποίηση Απόφασης Ένταξης της Πράξης με τίτλο «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» με Κωδικό ΟΠΣ5037896στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020» (ΑΔΑ: 62ΨΚΗ-Υ55),*
4. *Τα δεδομένα που διαμορφώθηκαν κατά την εξέλιξη της Πράξης με τίτλο «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» με Κωδικό ΟΠΣ 5037896 και των υπό εκτέλεση υποέργων,*
5. *Την Πρόσκληση με κωδικό 016 (Α/Α ΟΠΣ 9193) και τίτλο «Ανοικτά Κέντρα Εμπορίου - Β’ φάση» για χρηματοδότηση από το Πρόγραμμα «Ανταγωνιστικότητα» 2021-2027, το οποίο συγχρηματοδοτείται από το ΕΤΠΑ,*
6. *Τις διατάξεις της παρ. (η) του αρ.72 του Ν.3852/2010 σύμφωνα με την οποία η Οικονομική Επιτροπή είναι αρμόδια και «αποφασίζει για την υποβολή προτάσεων εκ μέρους του δήμου για τη χρηματοδότηση ή επιχορήγηση δράσεων, προγραμμάτων και αντίστοιχων έργων από εθνικούς πόρους, πόρους της Ευρωπαϊκής Ένωσης ή οποιουδήποτε άλλου φορέα και αποφασίζει, όπου απαιτείται, για την αποδοχή χρηματοδότησης ή επιδότησης ή επιχορήγησης πράξεων που εντάσσονται στα πάσης φύσεως αναπτυξιακά προγράμματα ή προγράμματα επιχορήγησης» και της παρ. 1 του αρ. 74Α περί αρμοδιοτήτων Δημοτικής Επιτροπής στην οποία αναφέρει «Από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά ή παραπομπή στη οικονομική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές»,*
7. *Το γεγονός ότι η Πρόσκληση με κωδικό: 016 (Α/Α ΟΠΣ 9193) αφορά στην ολοκλήρωση 64 τμηματοποιημένων πράξεων (β φάση), που εντάχθηκαν στο Ε.Π. «Ανταγωνιστικότητα, Επιχειρηματικότητα και Καινοτομία» (ΕΠΑΝΕΚ) της Προγραμματικής Περιόδου 2014-2020, στο πλαίσιο της Δράσης «01- 3c-1.4-16 Ανοικτά Κέντρα Εμπορίου», δύναται να αποτελέσουν έργα τμηματοποιημένα(phasing) κατά τις διατάξεις του Άρθρου 118α του Κανονισμού (ΕΕ) 1060/2021. Στην Πρόσκληση αυτή, μεταξύ των δυνητικά δικαιούχων των 64 ήδη ενταγμένων στην προγραμματική περίοδο 2014 -2020 πράξεων, είναι και ο Δήμος Λεβαδέων με Συνδικαιούχο το Επιμελητήριο Βοιωτίας.*

*Στο πλαίσιο της Δράσης με τίτλο «Ανοικτά Κέντρα Εμπορίου-β φάση» επιδιώκεται η οργανωμένη και συστηματική ανάδειξη και προβολή των εμπορικών κέντρων των πόλεων με συντονισμένες ενέργειες διαμόρφωσης του δημόσιου χώρου και τη δημιουργία ενιαίας ταυτότητας των επιχειρήσεων που λειτουργούν σε αυτά, με στόχο την ενίσχυση και τόνωση της οικονομικής δραστηριότητας που αναπτύσσεται στις εμπορικές περιοχές των Δήμων, και ειδικότερα σε περιοχές που διαθέτουν σημαντικούς τουριστικούς και πολιτιστικούς πόρους.*

*Προκειμένου ο Δήμος μας να διεκδικήσει την ένταξη στην Β’ Φάση του προγράμματος και την απαραίτητη χρηματοδότηση της πράξης «Ανοικτό κέντρο Εμπορίου Δήμου Λεβαδέων-Β φάση» από το Πρόγραμμα «Ανταγωνιστικότητα» 2021-2027»,*

*Προτείνεται στα μέλη της Δημοτικής Επιτροπής του Δήμου Λεβαδέων σύμφωνα με τα άρθρα 62 και 63 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» όπως ΤΡΟΠΟΠΟΙΉΘΗΚΕ ΜΕ ΤΟ άρθρο 9 του Ν. 5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α΄ και β΄ βαθμού, ….» (ΦΕΚ 163 Α΄ /06.10.2023) με την προσθήκη άρθρου 74Α στον ν. 3852/2010 να αποφασίσουν για*

1. *Την έγκριση υποβολής πρότασης πράξης προϋπολογισμού έως 649.635,41ευρώ με τίτλο «Ανοικτό κέντρο Εμπορίου Δήμου Λεβαδέων-Β φάση» στο πλαίσιο της πρόσκλησης με κωδικό: 016 (Α/Α ΟΠΣ 9193) και τίτλο «Ανοικτά Κέντρα Εμπορίου - Β φάση» του Προγράμματος «Ανταγωνιστικότητα» 2021-2027, η οποία συγχρηματοδοτείται από το ΕΤΠΑ, με Δικαιούχο τον Δήμο Λεβαδέωνκαι Συνδικαιούχο το Επιμελητήριο Βοιωτίας.*
2. *Την αποδοχή των όρων της πρόσκλησης με κωδικό 016, Α/Α ΟΠΣ: 9193 και τίτλο: «Ανοικτά Κέντρα Εμπορίου - Β φάση» της Ειδικής Υπηρεσίας Διαχείρισης του Προγράμματος «Ανταγωνιστικότητα» 2021-2027.*
3. *Την εξουσιοδότηση του Δημάρχου να υποβάλει την πρόταση και κάθε άλλο έγγραφο που προβλέπεται στο Πρόγραμμα.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την πρόσκληση με κωδικό: 016 (Α/Α ΟΠΣ 9193) και τίτλο «Ανοικτά Κέντρα Εμπορίου - Β’ φάση» για χρηματοδότηση από το Πρόγραμμα «Ανταγωνιστικότητα» 2021-2027 που είχε διανεμηθεί

-Το με αριθ. πρωτ. 20889/17-10-2024 έγγραφο της Διεύθυνσης Τεχνικών Υπηρεσιών, που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 1 )Την υποβολή πρότασης πράξης προϋπολογισμού έως 649.635,41ευρώ με τίτλο «Ανοικτό κέντρο Εμπορίου Δήμου Λεβαδέων-Β φάση» στο πλαίσιο της πρόσκλησης με κωδικό: 016 (Α/Α ΟΠΣ 9193) και τίτλο «Ανοικτά Κέντρα Εμπορίου - Β φάση» του Προγράμματος «Ανταγωνιστικότητα» 2021-2027, η οποία συγχρηματοδοτείται από το ΕΤΠΑ, με Δικαιούχο τον Δήμο Λεβαδέων και Συνδικαιούχο το Επιμελητήριο Βοιωτίας.

2)Την αποδοχή των όρων της πρόσκλησης με κωδικό 016, Α/Α ΟΠΣ: 9193 και τίτλο: «Ανοικτά Κέντρα Εμπορίου - Β φάση» της Ειδικής Υπηρεσίας Διαχείρισης του Προγράμματος «Ανταγωνιστικότητα» 2021-2027.

 3)Εξουσιοδοτεί τον Δημάρχο Λεβαδέων κ. Δημήτριο Κ. Καραμάνη να προβεί σε οποιαδήποτε άλλη ενέργεια απαιτηθεί προκειμένου να υποβληθεί η εν λόγω πρόταση και την υπογραφή των απαιτούμενων εγγράφων που προβλέπονται στο Πρόγραμμα.

* + - 1.

. **Η παρούσα απόφαση πήρε αριθμό 378/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Παπαβασιλείου Αικατερίνη

 .

 ΠΙΣΤΟ ΑΠΟΣΠΑΣΜΑ

 Λιβαδειά 22 -10-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ